##### 74 branndøde i Hordaland siden år 2000

**I perioden 2000 til 2017 var det 4 774 bygningsbranner i fylket. De mest brannfarlige månedene var januar med 516 branner og desember med 502. Ingen har så langt i år omkommet i brann i Hordaland.**

- Levende lys, peiskos, bruk av komfyren og mer bruk av elektrisk utstyr utgjør en ekstra risiko i juletiden, særlig i kombinasjon med inntak av alkohol. Gjør det derfor til en huskeregel å bytte batteri 1. desember, som er Røykvarslerdagen, sier [sett inn navn og tittel her].

Alle boliger skal ha røykvarslere eller brannalarmanlegg og du må ha minst én varsler i hver etasje. Alarmen skal kunne høres tydelig på oppholdsrom og soverom, også når døren mellom rommene er lukket.

**Koble røykvarslerne sammen**- Du bør koble røykvarslerne sammen, slik at alle varslerne piper samtidig ved brann. Dette kan gi deg verdifull tid til å evakuere, for eksempel hvis en brann starter i kjelleren og du sover i andre etasje. Det kan være med på å redde liv, sier [sett inn etternavn her].

Røykvarslere bør testes jevnlig og hver gang du har vært bortreist over lengre tid. Det er også en fordel å støvsuge den jevnlig. Det øker varslerens levetid.

**40 000 boligkontroller**

Cirka 40 000 husstander over hele landet får 4. - 6. desember besøk av lokale brannvesen/feiervesen og eltilsyn med tilbud om gratis og uforpliktende sjekk av brann- og elsikkerheten i boligen.

- Det er en enkel kontroll av brannsikkerheten, med veiledning og informasjon. For beboerne er sjekken frivillig og kontrollørene vil legitimere seg når de ringer på, sier [sett inn etternavn her].

Røykvarslerdagen er et samarbeid mellom brann- og feiervesenet, Det lokale eltilsyn, Norsk brannvernforening, Gjensidige og Direktoratet for samfunnssikkerhet og beredskap.

På [røykvarslerdagen.no](https://roykvarslerdagen.no/) finner du nyttig informasjon om tiltak som bedrer brannsikkerheten.

 **Kontaktpersoner lokalt:**

[sett inn navn, tittel og telefonnummer til kontaktpersoner her]